**Voss og omland LOP**

**LOP**

Lokallag for kommunane: Aurland, Granvin, Ulvik, Vaksdal og Voss

under

**LANDSLAGET FOR OFFENTLIGE PENSJONISTER**

Internett adresse: [www.lop.no](http://www.lop.no/)

ÅRSMØTE 2016

Årsmøtet 2016 for Voss og omland LOP vart halde i Velferdssentralen i Sosialbygget

torsdag 18. februar 2016 kl. 17.00 – 19.00.

29 medlemmer møtte opp, i tillegg til musikarar og foredragshaldar.

Leiar Ragnhild Mølster Lidal ynskte møtelyden velkommen og orienterte kort om programmet for møtet.

Allsong: ”No livnar det i lundar”.

Helga Hjetland og tre unge elevar frå Kulturskulen underheldt og imponerte oss med fint fiolinspel.

Så overtok Idretts- og folkehelsekoordinator Nils Helge Kvamme med ”Kvardagstrening for seniorar 60+”. Han viste ved hjelp av mange undersøkingar at det går att og ned med oss alle når vi blir eldre. Denne utviklinga kan vi ikkje stoppe. Men vi kan med enkle middel over lang tid bremse farten på forfallet. Han foreslår å gjera øvingar vi har lyst til, og å gå turar. Er vi inaktive, aukar forfallet. Eit hefte – ”65+” – vart delt ut. Det inneheld masse gode forslag til øvingar vi eldre kan gjera. Så får vi vone alle startar/held fram med å fylgja råda frå Kvamme og øvingsheftet! På Hagahaugen er no tre – fire grupper i gang med gym for eldre ein time kvar veke, heilt gratis.

Etter dette var det kaffe-økt med smørbrød og kaker til.

Årsmøtet

**Konstituering:**

Møteleiar: Ragnhild Mølster Lidal.

Referentar: Gunnar Vikan og Astrid Skiple.

Teljekorps.: Torstein Gunnarson og Marit Eidhammer.

Val av to personar til å skrive under protokollen: Eli og Asle Bergstrøm.

Det var ingen motkandidatar, og alle vart valde med akklamasjon.

**Innkalling og sakliste**:

Ingen merknader.

**Styret si årsmelding for 2015:**

Ragnhild Mølster Lidal las årsmeldinga. Det var ingen merknader.

**Rekneskap for 2015:**

Kasserar Ivar Lindland la fram og kommenterte rekneskapen for 2015. Rekneskapen er revidert av Gunnar Grove og syner:

* Inntekter på i alt kr 61.759,oo
* Utgifter på i alt kr 52.089,oo
* Total eigenkapital kr 60.045,60

Vedtak: Rekneskapen blei godkjent.

**Val ved valkomiteen**/ Ole Christian Agerlie:

**Styret**:

1. Leiar for eitt år – Ragnhild Mølster Lidal attval, for 1 år.
2. Gunnar Vikan attval, for 2 år.
3. Berly Mjøs Giljarhus attval, for 2 år.
4. Gunnvor Børsheim Lindland attval, for 2 år.
5. Ivar Lindland ikkje på val, har eitt år att
6. Torstein Gunnarson ikkje på val, har eitt år att.
7. Astrid Skiple ikkje på val, har eitt år att.

**Varamedlemmer til styret, alle valde for eitt år**:

1. Asle Nesheim attval.
2. Torunn Langmyhr Ringheim attval.
3. Ingebjørg Reiseter Skorpen ny.

**Revisorar, valde for eitt år:**

Gunnar Grove attvald.

Vara: Arve Søgaard attvald.

**Vedtak:** Alle vart valde ved akklamasjon utan motkandidatar.

På vegne av styret la leiaren fram slikt forslag til valnemnd:

1. Brita Dalsbotten Glimme ikkje på val, har 1 år att.
2. Marta Lindland ikkje på val, har 2 år att.
3. Ole Christian Agerlie attval, har 3 år att.

Vara: Laila Røthe attval, for 1 år.

**Lokallagskontingenten for 2016:**

Styret gjorde framlegg om at kontingenten ikkje vert auka.

Vedtak: Kontingenten vert uendra.

**Saker frå medlemmer**:

Det er ikkje kome inn saker frå medlemmene.

**Saker frå styret**:

Det var ingen saker frå styret til handsaming på årsmøtet.

Leiaren takka til slutt valkomiteen for vel utført arbeid, og Ole Christian Agerlie spesielt for at han tek attval her. Ho takka også styret for godt samarbeid dette året, og for at alle tok attval.

**Vidare planer for 2016**:

Ragnhild orienterte så kort om vidare planer for det komande året. **Sommarturen** vil Knut Sæten arrangera ein gong i august, kanskje sørover til Rogaland? Nærmare om tid og stad seinare.

**Teaterstykket** ”Vår ære og vår makt” skal vi sjå 22. februar. Torstein Gunnarson vil orientere om stykket på bussen til Bergen. Vi søkjer om midlar frå ”Den kulturelle spaserstokken” også til denne turen.

Til hausten går ”Spelemann på taket” på DNS. Nærare om tidspunkt seinare. For dette vil vi sjå!

Ragnhild ba og om at nye medlemmer melder seg til Gunnvor, og nye e-postadresser til Ivar.

**Allsong**: ”Fager kveldssol smiler.”

Ragnhild Mølster Lidal takka så for frammøtet og ynskte alle vel heim.

**Referentar:**  . .

Gunnar Vikan Astrid Skiple.

**Protokollen underskriven av:** . .

Eli Bergstrøm Asle Bergstrøm